Asintomático

Asintomático (ou clinicamente silencioso) é un adxectivo que se usa para condicións médicas (como  lesións ou doenzas) nas que os pacientes portan esa condición pero sen experimentaren síntomas, a pesar dunha diagnose explícita da condición (como unha proba médica positiva).

Presintomático é o adxectivo usado cando nunha condición médica hai un período de tempo no que esta é asintomática.

Subclínico e paucisintomático son outros adxectivos usados para infeccións asintomáticas (é dicir, infeccións subclínicas), ou para doenzas psicosomáticas e trastornos mentais que expresan un subconxunto de síntomas pero non o conxunto completo deles necesario para unha diagnose médica.

 Exemplos 
Un exemplo de doenza asintomática é a infección por citomegalovirus (CMV),  virus que pertence á familia dos herpesvirus. "Estímase que o 1 % de todos os neonatos están infectados polo CMV, pero a maioría das infeccións son asintomáticas." (Knox, 1983; Kumar et al. 1984)Vinson, B. (2012). Language Disorders Across the Lifespan. p. 94.  Clifton Park, NY:  Delmar Nalgunhas doenzas a proporción de casos asintomáticos pode ser importante. Por exemplo, na esclerose múltiple estímase que arredor do 25 % dos casos son asintomáticos, e son detectados post mortem ou por casualidade cando se están tratando outras doenzas.

 Importancia 
Saber que unha condición é asintomática é importante porque:
 Pode ser contaxiosa, e a contribución das infeccións asintomáticas e preasintomáticas ao nivel de transmisión dunha doenza axuda a establecer as medidas de control axeitadas para evitar que se espalle.
 Non é necesario que unha persoa se someta a tratamento. Non causa problemas médicos posteriores como hipertensión arterial e hiperlipidemia.
 Estar alerta ante os posibles problemas: por exemplo, o hipotiroidismo asintomático fai que unha persoa sexa vulnerable á síndrome de Wernicke–Korsakoff ou ao beri-beri despois de recibir glicosa intravenosa.
 Para algunhas condicións o tratamento durante a fase asintomática é vital. Se se espera ata que se desenvolvan os síntomas,pode ser demasiado tarde para a supervivencia do paciente ou para previr danos.

 Saúde mental 
As condicións subclínicas ou subliminares son aquelas para as cales non se cumpren todos os criterios de diagnóstico ou non se cumpriron no pasado, aínda que os síntomas están presentes. Isto pode significar que os síntomas non son graves dabondo como para merecer unha diagnose, ou que os síntomas son graves pero non cumpren os criterios dunha condición.

 Lista 

Velaquí un conxunto de condicións médicas para as cales está documentado que teñen unha fracción significativa de individuos afectados que son asintomáticos:

 Lique escleroso (balanite xerótica obliterante)
 Lesion linfoepitelial benigna
 Cortocircíto cardíaco (shunt)
 Disección da arteria carótide
 Sopro carotídeo
 Hemanxioma cavernoso
 Cloromas (sarcoma mieloide)
 Cólera
 Leucemia mielóxena crónica
 Enfermidade celíaca
 Doenza arterial coronaria
 COVID-19
 Varíola das vacas
 Retinopatía diabética
 Frutosuria esencial
 Cepas da gripe
 Hamartoma quístico foliculosebáceo
 Glioblastoma multiforme (ocasionalmente)
 Aldosteronismo remediable con glicocorticoides
 Deficiencia en glicosa-6-fosfato deshidroxenase
 Hepatite
 Eliptocitose hereditaria
 Herpes
 Heteroforia
 Catarreiras por coronavirus humanos
 Hipertensión arterial
 Histidinemia
 Infección por VIH (SIDA)
 Infección por papilomavirus humano (HPV)
 Hiperaldosteronismo
 Hiperlipidemia
 Hiperprolinemia tipo I
 Hipotiroidismo
 Hipoxia (algúns casos)
 Púrpura trombocitopénica trombocitica
 Iridodiálise (cando é pequena)
 Síndrome de Lesch-Nyhan (en mulleres portadoras)
 Levotransposición das grandes arterias
 Sarampelo
 Divertículo de Meckel
 Hemanxioma microvenular
 Prolapso da válvula mitral
 Varíola do mono
 Linfocitose de células B monoclonais
 Mielolipoma
 Enfermidade do figado graxo non alcohólico
 Pozo no disco óptico
 Osteoporose
 Tose ferina (Pertussis)
 Pé cavo
 Poliomielite
 Poliorquidismo
 Preeclampsia
 Prehipertensión
 Protrusio acetabuli
 Contusión pulmonar
 Acidose tubular renal
 Roséola
 Varíola (ausente desde a década de 1980)
 Espermatocele
 Meninxioma da á do esfenoide
 Anxioma araña
 Infarto esplénico (aínda que non é típico)
 Hemorraxia subaracnoide
 Tonsilólito
 Tuberculose
 Diabetes tipo II
 Tifo
 Neoplasia intraepitelial vaxinal
 Varicela
 Enfermidade de Wilson

Millóns de mulleres informan da falta de síntomas durante o embarazo ata o momento do parto; non saben que están embarazadas. Este fenómeno coñécese como embarazo críptico.

 Notas 

 Véxase tamén 
 Outros artigos 
 Sintomático
 Infección subclínica

Categoría:Termos médicos
Categoría:Síntomas